ජාතික හෙළ උරුමයේ නීති උපදේශක බස්නාහිර පළාත් ඇමැති උදය ගම්මන්පිල, එහි ජාතික සංවිධායක නිශාන්ත ශ්‍රී වර්ණසිංහ යන මහත්වරු භාවනා වැඩසටහනට සහභාගී වන සාමාජිකයින් අතර වෙති.මේ අවස්ථාවට සහභාගි වෙමින් අමරපුර සංඝ සභාවේ උත්තරීතර මහා නායක දවුල්දෙන ඤාණිස්සර මහ නාහිමියෝ ප්‍රකාශ කළේ ප්‍රතිපත්ති පූජාව ඉතා අගය කළ යුතු බවයි.ලෝක බෞද්ධ ජනතාව 2600 සම්බුද්ධත්ව ජයන්තිය ඉතා ඉහළින් සැමරීමට සූදානම් වෙමින් සිටින බවත් මෙහිදී ප්‍රකාශ කළ මහ නාහිමියෝ මෛත්‍රී සිතුවිලි ලෝකයට මුදා හැරීම තුළින් අතුරු අන්තරා අවම කර ගත හැකි බවද පැවසූහ.අමරපුර ධර්මරක්ෂිත නිකායේ අනුනායක ත්‍රිකුණාමලේ ආනන්ද නාහිමියෝ මෙහිදී ප්‍රකාශ කළේ සමාජයේ ප්‍රගමනය සඳහා ප්‍රමුඛත්වය ලබාදෙන වියතුන් ආදර්ශමත් වීම ඉතා වැදගත් බවයි.ජාතික හෙළ උරුමයේ නායක ආචාර්ය ඕමල්පේ සෝභිත හිමියෝ සදහන් කළේ හෙළ උරුමයේ සාමාජිකයින්ගේ මෙම ක්‍රියාව රටට, ලෝකයට ඉතා හොඳ ආදර්ශයක් බවයි.ජාතික හෙළ උරුමයේ සභාපති පාර්ලිමේන්තු මන්ත්‍රී අතුරලියේ රතන හිමියන් අනුශාසනාවක් කරමින් පැවසුවේපූර්ණ කාලීනව පැවිදි ජීවිතයට ඇතුළත් විය නොහැකි පුද්ගලයන්ට කෙටි කාලයක් හෝ පැවිදි ජීවිතයක් ගත කිරීමේ සම්ප්‍රදායන් ලොව විවිධ රටවල ක්‍රියාත්මක වන බවයි.